 PROCESOMANII de Valentin Lazăr PERSONAJE: BĂTRÂNUL BĂTRÂNA DOMNUL DOBB DOAMNA DEBBIE CHINEZUL POŞTAŞUL ACTUL I Decor O cameră de apartament undeva, nu ştim unde, poate în Patagonia, Insulele Galapagos sau Papua Noua Guinee Bătrânul, cel mai tânăr procesoman din oraş, citeşte un cărţoi de drept penal E atât de absorbit de lectură, căci nu observă apariţia poştaşului care duce trei genţi voluminoase, cu citaţii Poştaşul, un obişnuit de-al casei, aruncă nervos genţile şi începe să scoată teancuri de citaţii Are instinctul de a le rupe, dar se abţine cu greu, căci bătrânul tocmai i-a aruncat o privire pe sub ochelari Se aşază jos ca un om sfârşit de munca sisifică pe care-o depune pentru bunăstarea societăţii POŞTAŞUL: (smiorcăindu-se ca un copil mic) Nu mai pot Nu mai suport Munca mea nu e muncă ci un chin sisific Să alergi de dimineaţa până seara, de seara până dimineaţa, pe străzi, la adrese de care ţi se face greaţă Au înnebunit toţi Şi vor să mă înnebunească şi pe mine Dar nu, nu, n-am să le dau satisfacţie Niciodată, da, absolut niciodată, n-am să fiu ca ei, nişte obsedaţi de bine şi adevăr Mi-am promis solemn că nu trec în lumea lor aberantă Senilătatea lor nu mă va corupe Poftim, se documentează! De dimineaţă până-n noapte stă cu nasul în hârţoage Nu poţi să-i reproşezi nimic, căci eşti citat în nu ştiu ce proces ridicol şi absurd Sincer, da, sincer, mi s-a acrit de tribunale, de legi, de citaţii, de recursuri (bătrânul s-a ridicat încet de la birou, poştaşul ia o poziţie nevinovată, foarte nevinovată, de sfânt) BĂTRÂNUL: (privindu-l suspect) Ai sunat de două ori? POŞTAŞUL: Poştaşul sună întotdeauna de două ori BĂTRÂNUL: Şi de ce mi s-a părut c-am auzit o singură dată? POŞTAŞUL: Poate e stricată soneria BĂTRÂNUL: Soneria mea sună bine POŞTAŞUL: Atunci se poate să nu fi auzit BĂTRÂNUL: Cu alte cuvinte, mă faci surd? (scoate un carneţel şi notează) POŞTAŞUL: N-am spus c-aţi fi surd Se poate să nu fi auzit din moment ce citeaţi BĂTRÂNUL: Citeam? POŞTAŞUL: Da, am observat că citeaţi BĂTRÂNUL: Poate că nu citeam POŞTAŞUL: Atunci nu citeaţi BĂTRÂNUL: Sau poate că citeam POŞTAŞUL: Da, poate că citeaţi BĂTRÂNUL: Cu alte cuvinte, dupa ce mă faci surd, sunt şi analfabet? POŞTAŞUL: Cine a spus că sunteţi analfabet? BĂTRÂNUL: Tu POŞTAŞUL: Eu? Când? BĂTRÂNUL: Puţin mai devreme Sigur crezi că învăţam alfabetul din moment ce citeam POŞTAŞUL: Nici n-am gândit BĂTRÂNUL: N-ai gândit, dar ţi-a trecut prin cap POŞTAŞUL: Se poate să nu te gândeşti? Pentru asta ni s-au dăruit gândurile Să gândim BĂTRÂNUL: Să gândeşti pentru tine Nu să te gândeşti la mine POŞTAŞUL: Dar nu m-am gândit la BĂTRÂNUL: Dar la cine dacă nu la mine? Mă faci analfabet, surd, orb POŞTAŞUL: Ştiţi ce, cu dumneavostră nu se ajunge niciodată la un consens BĂTRÂNUL: Ce consens? POŞTAŞUL: La o înţelegere BĂTRÂNUL: De ce-ar trebui? POŞTAŞUL: Pentru că suntem oameni şi trăim printre oameni Gata, până aici, eu m-am săturat! Faceţi ce vreţi, puţin mă interesează! (aruncă nervos citaţiile şi iese cu genţile legate în jurul gâtului) BĂTRÂNUL: (din prag) Şi sună la sonerie, că de aia eşti poştaş, să suni de două ori! BĂTRÂNA: (intră în scenă, notează în carneţel) Cui îi mai intentăm proces? Puricii din blana pisicii domnului Dobb Limbricii mei Pisica domnului Dobb Soarele Ridurile Administratorul blocului Gândacii de bucătărie Statuile din oraş Moliile care mi-au ros frumuseţe de ciorap (se scarpină) Urticaria (bătrânul devine nervos şi pentru a se calma bea dintr-o sticla de coniac) Sirena fabricii de medicamente (bătrâna trage un vânt) Vântul Măseaua de minte Gâştele doamnei Siegfried Preşedintele Madagascarului Dumnezeu Moarta de la etajul unu (se scarpină) Păduchii mei Firele de păr din nas A, şi să nu uit să mă dau şi pe mine în judecată pentru că acum trei ani m-am certat rău cu apa Ce faci, Zuzule? BĂTRÂNUL: Te privesc BĂTRÂNA: Bei? BĂTRÂNUL: Da, beau BĂTRÂNA: (grijulie) Bea două guri mici-mici Ce e mult, strică BĂTRÂNUL: Ce e mult, face bine la ficat Beau două guri mari-mari BĂTRÂNA: Nu se poate, Zuzule La vârsta ta respectabilă, alcoolul dăunează BĂTRÂNUL: Alcoolul n-a dăunat nimănui, niciodată BĂTRÂNA: Acelaşi lucru nu-l poate spune şi domnul Dobb BĂTRÂNUL: Domnul Dobb a murit pentru că trebuia să moară În loc să bea din sticla de alcool etilic, a băut din sticla de alcool metilic BĂTRÂNA: Şi doamna Debbie? BĂTRÂNUL: Doamna Debbie n-a suportat singurătatea A băut din sticla de alcool metilic pentru a-şi urma marea dragoste BĂTRÂNA: (încearcă marea cu degetul) Şi crezi că-s fericiţi dincolo? BĂTRÂNUL: (ridică din umeri) Aici erau fericiţi BĂTRÂNA: (pufneşte) Domnul Dobb şi doamna Debbie? BĂTRÂNUL: (maimuţărindu-se) Da, domnul Dobb şi doamna Debbie BĂTRÂNA: Toată lumea ştia că se urau de moarte BĂTRÂNUL: Se urau pentru a se feri de indiscreţia şi curiozitatea celorlalţi În realitate, scumpa mea Zuzulica, se iubeau la nebunie Moartea doamnei Debbie stă drept mărturie ca devotament şi fidelitate BĂTRÂNA: Prostii! Ştim bine, şi n-ai cum să mă contrazici, că doamna Debbie cam trăgea la măsea BĂTRÂNUL: Pentru că o cam dureau măselele mai tot timpul BĂTRÂNA: Şi pe mine mă dor măselele, şi uite că nu beau BĂTRÂNUL: Nu bei pentru că eşti antialcoolică BĂTRÂNA: Nu-s antialcoolică, Zuzule Dovada, mă servesc singură în fiecare zi cu un butoi de bere? (aduce un butoiaş de bere) BĂTRÂNUL: (înghiţând în sec) O picătură? BĂTRÂNA: Nu se poate, Zuzule, ai ficatul mărit BĂTRÂNUL: Cine-a afirmat o asemenea monstruozitate? BĂTRÂNA: Medicii BĂTRÂNUL: Medicii nu fac decât să inventeze boli inexistente BĂTRÂNA: Le inventează din dorinţa de-a reinventa stiinţa medicală Toţi cunoaştem adevărul Chiar tu ai mărturisit un adevăr de netăgăduit BĂTRÂNUL: Ce adevăr? BĂTRÂNA: Că ştiinţa a luat forma ficatului tău BĂTRÂNUL: Ficatul meu e ficatul meu! BĂTRÂNA: (îi toarnă câteva picături) O picătură, căci alcoolul te face să pierzi şi unicul neuron pe care îl mai deţii Dar şi aici mă îndoiesc BĂTRÂNUL: (râde) Nu mă cunoşti BĂTRÂNA: Te cunosc BĂTRÂNUL: Ştii cine se-ascunde dincolo de matricea asta efemeră? Cine disperă după masca dizgraţioasă? Şi gândurile, gândurile care te neliniştesc tot timpul? BĂTRÂNA: (cu tandreţe) Zuzule, nu te mai gândi POŞTAŞUL: (reintră nervos) Dracu' să le ia de citaţii! Citaţii, citaţii, citaţii!!! (privindu-l pe bătrân) Nu vă aşteptaţi să sun de două ori, deoarece nu mai sun niciodată la uşa dumneavoastră Mi-am promis, iar eu când promit, promit! Mă scuzaţi, dar am încurcat adresele BĂTRÂNA: Adresele? POŞTAŞUL: Sunt citaţiile domnului Dobb BĂTRÂNUL: Dar Domnul Dobb e mort POŞTAŞUL: Mort, nemort, eu îmi fac datoria Prefer să rămân perseverent muncii mele sisifice dacă ceilalţi au înnebunit BĂTRÂNUL: Cine a înnebunit? BĂTRÂNA: Despre ce nebunie vorbeşte? BĂTRÂNUL: Despre ce nebunie vorbeşti? POŞTAŞUL: Nebunia de a trăi într-o lume pe care n-o mai recunosc ce să mai amintesc despre ştiţi adevărul BĂTRÂNUL: Adevăr? POŞTAŞUL: Nu vă prefaceţi Adevărul, visele, căci, până la urmă, da, da, da, da, totul e un vis care vă ţine în viaţă, da, da, da, pentru că trăiţi în alienare BĂTRÂNA: Delirează POŞTAŞUL: Delirez? Eu delirez?! (începe să îndese hârtii în geantă, mică luptă) BĂTRÂNUL: Citaţiile ne aparţin POŞTAŞUL: Sunt ale domnului Dobb Nu risc să mi se intenteze proces de pe lumea cealaltă O fi el decedat cu acte în regulă, dar când e vorba de procese, nimeni nu-l întrece pe domnul Dobb BĂTRÂNA: Ce vrei să spui? Nu-l întrece nimeni? Auzi ce susţine antipaticul ăsta, Zuzule, că domnul Dobb e mai procesoman decât noi, procesomani de procesomani BĂTRÂNUL: Pe ce se bazează presupunerea ta care, dacă e o presupunere corectă conform legilor din codul de procedură civilă şi penală, schimbă total perspectiva POŞTAŞUL: Vă rog să mă scutiţi şi să mă lăsaţi să-mi fac munca de Sisif neînţeles! BĂTRÂNA: Cum îţi permiţi să-ţi dai cu părerea despre domnul Dobb? BĂTRÂNUL: Lasă citaţiile! Spune, cum îţi permiţi să crezi că domnul Dobb şi doamna Debbie sunt mai procesomani decât noi? POŞTAŞUL: Eu nu cred nimic BĂTRÂNA: Nu crezi, dar ai spus-o răspicat Notează-l în carneţel, Zuzule POŞTAŞUL: De ce? BĂTRÂNUL: (notând) Pentru că vorbeşti în necunoştinţă de cauză POŞTAŞUL: Gata, m-am săturat! Îmi dau demisia! Să vă aduceţi singuri acasă citaţiile, vederile de la munte, de la mare, de la mama dracului, scrisorile, cererile de amânare, de recuzare, de strămutare, pensia de handicapat, de veteran, de agricultor, pensia alimentară, nealimentară, extrasele de şedinţă, procesele verbale, notificările, hotărârile, timbrele! (începe să sară pe citaţii, face ca toţi dracii) Fac ceva pe citaţii! Mă şterg undeva cu ele! Că mi-au mâncat zilele şi mi-am rupt spatele! (iese) BĂTRÂNUL: (din prag) Şi sună la sonerie, că de aia eşti poştaş, să suni de două ori! BĂTRÂNA: (vizibil neliniştită, supusă orgoliului de procesoman cu state vechi de plată, pe scările tribunalelor) Domnul Dobb şi doamna Debbie mai procesomani decât noi, Zuzule? Să recunoaştem franc, suntem personalităţi în oraş Toţi ne recunosc când ne văd Toţi tremură numai gândindu-se la noi pentru că reprezentăm dreptatea, adevărul absolut Nimeni n-are dreptul, (îşi priveşte piciorul drept) dreptul, Zuzule, să conteste acţiunile noastre ce urmăresc restabilirea ordinii mondiale Avem un miliard de procese pe creier şi nici un proces nu suportă amânare BĂTRÂNUL: Da, un miliard de procese, Zuzulica mea, un miliard de procese BĂTRÂNA: Iar antipaticul aminteşte de domnul Dobb L-ai notat? Pedeapsa capitală! Când e vorba de dreptate, noi vânăm doar adevărul din oameni BĂTRÂNUL: Ce profundă şi lucidă eşti, Zuzulica mea! Un argument obiectiv, scurt şi la obiect! BĂTRÂNA: Fiat justitia, ruat caelum! BĂTRÂNUL: Fiat justitia, ruat caelum! BĂTRÂNA: Eu trăiesc pentru adevăr şi dreptate Da, sensul meu de a fi (aduce o portavoce) Sunt o victimă a cumplitelor, a infamelor abuzuri de drept comun, a serviciilor mafiote, de case trans-ultra-mega-superprofesionale, impostori ordinari, farseori în numele credinţei că viaţa e o curvă de lux, mutre dinozauroide, limbrici, spermatozoizi, defensori mincinoşi pentru care adevărul absolut e o iluzie Lumânările şi coliva BĂTRÂNUL: Poftim? BĂTRÂNA: Lumânările şi coliva, Zuzule Nu uita marşul funebru (bătrânul se conformează cererii batrânei, apare cu lumânări aprinse în colivă, pe marş funebru, cântând prohodul justiţiei) BĂTRÂNUL: Moartea justiţiei! BĂTRÂNA: Să fie veridic, să vadă că nu glumim, leagă-te în lanţuri de tribunal BĂTRÂNUL: Dar nu e nici un tribunal aici BĂTRÂNA: Nu contează Să presupunem că e balustrada tribunalului (îl leagă pe bătrân de dulap) Fii prometeic! Nu putem lăsa lucrurile în coadă de peşte Trebuie să protestăm, să facem greva foamei (mănâncă pofticioasă din colivă) Da, greva foamei! Să vină ministrul justiţiei! BĂTRÂNUL: (imitând-o) Să vină ministrul justiţiei! BĂTRÂNA: Fii convingător, Zuzule! Urlă până îţi dai duhul BĂTRÂNUL: Să vină ministrul justiţiei!! BĂTRÂNA: Fii portavocea drepturilor noastre, Zuzule Nu putem fi indiferenţi Trebuie să luăm atitudine, să restabilim ordinea mondială Să nu ne irosim timpul, avem un destin măreţ! Să vânăm adevărul din oameni Fii rău, latră, muşcă din duşmanii noştri! BĂTRÂNUL: (furios, aproape dărâmând dulapul) Ministrul! Secretarii de stat! Corpul de control! Contenciosul! Probaţiunea! Clasificatorii! Avizatorii de acte normative! BĂTRÂNA: Adevărul trebuie să primeze! Agită-te, fă ca toţi dracii, Zuzule! Trebuie să fim ascultaţi, să se conştientizeze că nu trăim în utopie Utopia n-are ce căuta într-o lume a adevărului absolut Hai, trebuie să ne audă cineva, să credem, da, să credem, să credem (bătrâna continuă să se delecteze cu colivă, bătrânul se agită urlând ca un disperat) BĂTRÂNUL: Experţii! Informatorii! Manipulatorii! Trepăduşii! Feţe palide! Lipitorile! Lipitorile!! Lipitorile!!! (vizibil obosit) BĂTRÂNA: De ce te-ai oprit? BĂTRÂNUL: Nu mai pot BĂTRÂNA: Trebuie să poţi Dacă nu ne agităm, unde ajungem? BĂTRÂNUL: Nu ştiu, dar am obosit BĂTRÂNA: Fiat justitia, ruat caelum! BĂTRÂNUL: Vrei să facem greva foamei şi tot tu devori coliva?! BĂTRÂNA: Nu mă pot abţine Sunt moartă după colivă BĂTRÂNUL: Şi eu sunt mort BĂTRÂNA: După colivă? BĂTRÂNUL: De oboseală Hai, dezleagă-mă BĂTRÂNA: (făcându-se că plouă) Poftim? BĂTRÂNUL: Dezleagă-mă BĂTRÂNA: De ce? BĂTRÂNUL: Cum de ce? De dulap! Doar n-o să stau legat aici BĂTRÂNA: (cu priviri lubrice) Dar e minunat să fii legat Îţi mai aminteşti când ne-am jucat? BĂTRÂNUL: Hai, n-am chef de joacă, Zuzulica BĂTRÂNA: Ţi se pare că ne jucăm? Uite că nu mă joc, Zuzule Nu-mi permit Sunt o persoană responsabilă Îmi iau destinul în serios BĂTRÂNUL: Serios, nu e frumos ce se întâmplă, Zuzulica Mă dor picioarele te rog frumos, dezleagă-mă BĂTRÂNA: Nu eşti convingător Niciodată n-ai fost De ce-ar trebui să te ascult? BĂTRÂNUL: Pentru că mă iubeşti Pentru că ne iubim BĂTRÂNA: Tu ştii ce vorbeşti? Te-ai auzit gândind, înainte de a rosti o asemenea stupizenie? Cum poţi spune că mă iubeşti când m-ai dat în judecată BĂTRÂNULT: Eu? BĂTRÂNA: Tu BĂTRÂNUL: N-am făcut nici o plângere penală BĂTRÂNA: Nu fi penal! BĂTRÂNUL: Tu eşti penală BĂTRÂNA: Eşti penal, penalule, pentru că minţi! Minţi cum minţea şi idiotul de Dobb Căci da, era un idiot, un antipatic, tot timpul se dădea interesant, când de fapt era un prostănac, un prefăcut, un primitiv! (intră în scenă domnul Dobb şi doamna Debbie, amândoi veniţi de la cimitir, domnul Dobb e îmbrăcat în costum de mort, poartă papuci de mort, cu o coroană mortuară în mâini, doamna Debbie, cadaverică, într-o rochie putrezită, înnămolită) În capul lui de zevzec, de gogoman, de pinguin glazurat, de fraier cu cioc, de plantă Şi nu te mai agita când vorbesc! Că te agiţi ca tuta aia de Debbie care avea pretenţia să-i spui doamnă, când de fapt era o curvuliţă, o clevetitoare, o ţărancă flauşată, o urâtă! Da, am dansat de fericire când a dat colţu'! (dansează în draci) Şi am să dansez în continuare ştiind-o bine mersi moartă Ce-i mai plăcea paraşutei să tragă la măsea! Nu ierta nimic Bea şi sodă caustică Se credeau mai procesomani decât noi, însă erau doi paranoici, aveau mania persecuţiei, plângerile lor penale n-aveau fundament, se angajau în discursuri delirante, nu gândeau în perspectivă Nu vânau adevărul din oameni ci propriile interese Nu te mai agita! Ai o faţă, de parc-ai văzut fantome! Nu te teme, idioţii nu ne ascultă Sunt morţi, foarte morţi, cei mai morţi, într-o garsonieră demisol de toată frumuseţea, la trei metri sub pământ BĂTRÂNUL: (înspăimântat) Domnul Dobb doamna Debbie Sunt aici BĂTRÂNA: Nimeni n-a înviat din morţi BĂTRÂNUL: Sunt vii BĂTRÂNA: Vii pe dracu'! Cine e decedat, decedat rămâne Sunt prea proşti să fie puri, mai puri decât puritatea, pentru a seduce moartea, intentându-i proces (se întoarce, râsetul îi îngheaţă pe buze) E o iluzie BĂTRÂNUL: Nu te minţi Iluziile sunt cele care ne ţin în viaţă Sunt foarte vii Priveşte-i! BĂTRÂNA: Nu, nu, nu, eu privesc realitatea, doar ce e concret, palpabil Morţii sunt morţi, morţi ca toţi morţii! (cei doi morţi vii râd cu poftă, râs devenit molipsitor, apare şi poştaşul care dispare îngrozit în culise) DOMNUL DOBB: Morţii sunt morţi! Să mori de râs să mori de râs, Debbie DOAMNA DEBBIE: Nu mă pot abţine Să mori de râs DOMNUL DOBB: Morţi foarte morţi cei mai morţi în morţii mamii lor! (doamna Debbie scoate un carneţel şi notează) Nu v-am dat satisfacţie, n-am murit! Venim direct de la cimitir DOAMNA DEBBIE: Mirosim puţin a cadavru DOMNUL DOBB: Puţin de tot, nici nu se simte DOAMNA DEBBIE: Da, nasurile noastre nu simt nimic DOMNUL DOBB: În moarte, draga mea Debbie, te obişnuieşti cu mirosul tău natural DOAMNA DEBBIE: Îmi pare rău, rochia îmi stătea nefiresc de demenţial la înmormântare DOMNUL DOBB: De minune! Era în nuanţă cu faţa ta obosită care luase culoarea lumânărilor Îţi place costumul meu cadaveric? DOAMNA DEBBIE: Eşti adorabil, mortul meu viu! Nimeni nu se poate compara cu tine Să ai personalitate şi să dai adevărului sens, sensul de a călca peste cadavre DOMNUL DOBB: Totul se justifică, cadaverica mea Dincolo adevărul avea forma lui Dumnezeu, adevăr aflat în contradicţie cu adevărul nostru Noi suntem procesomani notorii, trăim doar pentru adevărul nostru Suntem judecătorii propriilor întrebări DOAMNA DEBBIE: (aplaudă) Dobb, mortăciunea mea, ce fericire! Adevărul, doar adevărul, şi avem atât de mult să ne spunem, n-o să ne ajungă viaţa pentru a da în judecată tot ce există şi nu există DOMNUL DOBB: Dincolo, da, ne plictiseam Nu puteam intenta procese pentru că Marele Judecător se dădea singur în judecată ori de câte ori îl mustra conştiinţa DOAMNA DEBBIE: Ne plictiseam şi am înviat puţin, puţin de tot DOMNUL DOBB: Nu eram proşti să vă acceptăm condiţia de procesomani de procesomani Nebunia voastră BĂTRÂNA: Nebunia voastră! DOAMNA DEBBIE: E nebun cine afirmă că nu e nebun BĂTRÂNA: Muriţi de ciudă că lumea ne consideră mai procesomani decât voi DOAMNA DEBBIE: Am murit deja BĂTRÂNA: Şi morţi sunteţi! Nu existaţi Să facem abstracţie, Zuzule DOMNUL DOBB: Noi să facem abstracţie, Debbie BĂTRÂNUL: Ba noi să facem abstracţie, Zuzulica BĂTRÂNA: Nu vânaţi adevărul din oameni DOMNUL DOBB: Adevăr? Care adevăr, mincinoşilor? BĂTRÂNUL: Minţim din convingerea că adevărul poate schimba lumea în bine DOAMNA DEBBIE: N-aveţi argumente solide BĂTRÂNA: Avem un miliard de argumente BĂTRÂNUL: Argumente de argumente! DOAMNA DEBBIE: Nu sunteţi normali BĂTRÂNA: Parcă voi sunteţi normali?! DOMNUL DOBB: Să dai soarele în judecată pentru că nu poartă ochelari de soare BĂTRÂNUL: Măgarii pentru că nu cântă arii de operă DOAMNA DEBBIE: Nu fi măgăroi! BĂTRÂNUL: Nu fi măgăriţă! DOMNUL DOBB: Nu ştim cine dintre noi sunt măgarii Să intentaţi proces elefantului de la circul de stat pentru că nu e purice? BĂTRÂNA: Spermatozoizilor? DOAMNA DEBBIE: Statuilor din oraş? BĂTRÂNUL: Cometei Haley? DOMNUL DOBB: Limbricilor? BĂTRÂNA: Scaunelor? DOMNUL DOBB: Ciorile din cimitir? BĂTRÂNA: Da, ciorile din cimitir Pentru că toată ziua, cra, cra, cra, cra, de nu se pot odihni morţii BĂTRÂNUL: Ciorile ca ciorile, da' să vă daţi în judecată firele de păr din nas?! DOAMNA DEBBIE: Da, firele de păr din nas Din zonele intime Când vine vorba de adevăr, nu iertăm nimic BĂTRÂNA: Adevărul vostru ne lasă indiferenţi DOMNUL DOBB: Nu puteţi fi indiferenţi I-aţi făcut proces până şi lui Dumnezeu BĂTRÂNUL: Lui Satana DOMNUL DOBB: Trebuie să desfiinţăm infernul Nu putem lăsa răul să învingă DOAMNA DEBBIE: Dorim binele şi e imperativ ca binele să triumfe BĂTRÂNA: Cine aminteşte de bine, voi care faceţi rău societăţii prin procese aberante, lipsite de orice morală DOMNUL DOBB: Morală? Voi amintiţi de morală, imoralilor, care n-aveţi simţul ridicolului BĂTRÂNUL: Avem simţul ridicolului BĂTRÂNA: Da, avem simţ Nu-i aşa, Zuzule, că-s ridicoli? BĂTRÂNUL: Sunt atât de ridicoli, încât ridicolul se simte mai ridicol decât ridicolul însuşi DOMNUL DOBB: Cine vorbeşte! Cel ce s-a dat în judecată pentru că-i pute gura BĂTRÂNA: (sărind în apărarea soţului) Cel ce şi-a intentat proces pentru că e impotent! DOAMNA DEBBIE: Serios? BĂTRÂNA: Foarte serios DOAMNA DEBBIE: Zuzu tău nu e impotent? BĂTRÂNA: Zuzuloiul meu e foarte potent DOAMNA DEBBIE: Şi se mai uită şi după altele, perversul! BĂTRÂNA: Parcă Dobb nu se uită DOAMNA DEBBIE: Dobb e fidelitatea întruchipată Nu-i aşa, Dobbişor, că eşti fidel, fidel? (evident, Dobb mai mult dezaprobă decât aprobă) Vezi, nici n-ar îndrăzni să se uite după fuste, scumpa mea mortăciune BĂTRÂNA: Da, nu se uită deloc după fuste, obsedatul! DOAMNA DEBBIE: Obsedat, obsedat, dar mai bine obsedat decît alcoolist BĂTRÂNA: Zuzuloiul meu nu pune strop de alcool în gură DOAMNA DEBBIE: Da, nu bea deloc, dar deloc, deloc, sugativa! Bea de stinge apa BĂTRÂNA: Spune, Zuzulaş, nu-i aşa că urăşti alcoolul? BĂTRÂNUL: De moarte! Am ficatul mărit DOAMNA DEBBIE: Mărit de la bere, vin şi rachiu Că nu refuză nimic BĂTRÂNA: Dar ce, tu refuzi? Că în loc să bei din sticla de alcool etilic, te-ai delectat cu alcool metilic DOAMNA DEBBIE: M-am sinucis din dragoste pentru Dobb DOMNUL DOBB: Da, s-a sinucis din dragoste pentru mine BĂTRÂNA: Mi se face greaţă Nu suport dulcegăriile BĂTRÂNUL: Miros a mort, iar lor le arde de tandreţuri! DOAMNA DEBBIE: Muriţi de ciudă că suntem mai tandri decât voi? BĂTRÂNA: Tandri, voi vorbiţi de tandreţe când toată ziua scandalizaţi tot blocul prin urletele şi certurile voastre, de nu se poate odihni locatarul? DOMNUL DOBB: Locatarul dacă vrea odihnă să se ducă la cimitir sau direct în paradis DOAMNA DEBBIE: Da, în paradis, acolo găseşti linişte cât doreşti BĂTRÂNUL: Şi dacă era atâta linişte, de ce-aţi înviat? DOAMNA DEBBIE: Ca să vă facem viaţa un infern Dobb, cadavrul meu viu şi adorabil, viciile de procedură BĂTRÂNUL: Nu există vicii de procedură BĂTRÂNA: Zuzule, circumstanţele atenuante DOMNUL DOBB: Motivele invocate sunt neîntemeiate BĂTRÂNA: Să ne exercităm căile extraordinare de atac DOAMNA DEBBIE: Să cerem ca hotărârile tuturor instanţelor să fie reexaminate BĂTRÂNUL: Să facem recurs la Marea Curte DOMNUL DOBB: În lipsa unei prevederi exprese DOAMNA DEBBIE: Executarea sancţiunii se prescrie în termen de un an BĂTRÂNUL: Să ne pronunţăm! BĂTRÂNA: Dura lex, sed lex DOAMNA DEBBIE: Amicus Plato, sed magis amica veritas BĂTRÂNUL: Jus est ars boni et aequi DOMNUL DOBB: Justitia nihil expetit praemii (în acest moment, se aude muzică chinezească, toţi se opresc şi ascultă, din partea dreaptă îşi face apariţia Chinezul, cu două geamantane voluminoase, care traversează scena şi dispare în culise) DOAMNA DEBBIE: Aţi văzut? Cine e individul? BĂTRÂNUL: Şi ce muzică e aceasta? DOMNUL DOBB: Dar ce cară în geamantane? Citaţii? DOAMNA DEBBIE: Crezi că are faţă de procesoman? BĂTRÂNA: Mi s-a părut galben ca lumânarea BĂTRÂNUL: O fi mort şi el BĂTRÂNA: Doar n-or să învie toţi? DOMNUL DOBB: Nu, doar noi exceptăm regula BĂTRÂNUL: Nu există excepţii, moartea e moarte DOAMNA DEBBIE: Şi dacă moartea e moarte, noi de ce suntem vii? BĂTRÂNA: Cine a spus că sunteţi vii? Nu vedeţi că mirosiţi a cadavru? DOAMNA DEBBIE: Cadavre sunteţi voi! N-aţi câştigat nici un proces răsunător (Chinezul traversează iar scena, pentru ca apoi să reintre cu alte două geamantane voluminoase) BĂTRÂNUL: Muzica mă enervează teribil DOMNUL DOBB: Alte două geamantane? Sigur are citaţii, dosare, cărţi de drept penal DOAMNA DEBBIE: Să fie noul procesoman? BĂTRÂNA: Nu mi se pare a fi procesoman DOAMNA DEBBIE: Şi-atunci ce-are în geamantane? DOMNUL DOBB: Da, în geamantanele alea voluminoase… BĂTRÂNA: Trebuie să aflăm mai multe detalii despre el DOAMNA DEBBIE: Da, detaliile fac diferenţa într-un proces BĂTRÂNA: Vă gândiţi deja la proces? DOAMNA DEBBIE: Nu doriţi să-i faceţi plângere penală? BĂTRÂNUL: De ce? DOMNUL DOBB: Pentru c-are faţa palidă şi se asortează cu lumânările Uite-l, vine… (toţi urmăresc totul cu încordare, Chinezul traversează iar scena, pentru ca apoi să reintre cu alte două geamantane voluminoase, însoţit de poştaş, care duce şi el două geamantane) BĂTRÂNUL: Poştaşul? De data asta chiar îl dau în judecată pe nenorocit, da, da, da, pentru că nu sună de două ori la sonerie DOMNUL DOBB: Şi încurcă mereu adresele BĂTRÂNA: Sunt citaţiile noastre DOAMNA DEBBIE: Pardon, citaţiile noastre BĂTRÂNUL: Ba citaţiile noastre DOMNUL DOBB: Ale noastre (toţi se bat pentru citaţii, reintră poştaşul, care e imediat încolţit din toate părţile) BĂTRÂNUL: Cine e? DOAMNA DEBBIE: Cum se numeşte? BĂTRÂNA: De unde vine? DOMNUL DOBB: Ce caută aici? DOAMNA DEBBIE: Ce are în geamantane? BĂTRÂNUL: Şi mai repede până nu te dau în judecată DOMNUL DOBB: Încurci mereu adresele BĂTRÂNA: Şi nu suni de două ori la sonerie DOAMNA DEBBIE: Ca orice poştaş care se respectă POŞTAŞUL: Vă rog frumos, nu vă împingeţi, că vă dau în judecată pentru ultraj contra bunelor moravuri şi lipsă de aer BĂTRÂNA: Noi o să-ţi facem proces pentru că ne insulţi BĂTRÂNUL: Reprezentăm justiţia supremă DOMNUL DOBB: Vorbeşte POŞTAŞUL: N-am aer DOAMNA DEBBIE: Daţi-i aer BĂTRÂNA: Cu porţia DOMNUL DOBB: Mai repede POŞTAŞUL: E chinez Se numeşte Ling BĂTRÂNA: Ling? POŞTAŞUL: Ling DOAMNA DEBBIE: Ling? BĂTRÂNUL: E chinez? DOAMNA DEBBIE: De ce Ling? BĂTRÂNA: De nu Ming sau Ţziomping? DOMNUL DOBB: Şi de ce un chinez? BĂTRÂNUL: E procesoman? POŞTAŞUL: Nu ştiu DOMNUL DOBB: Nu ştii? Ar fi trebuit să ştii De ce nu ştii? BĂTRÂNUL: Ce are în geamantane? BĂTRÂNA: Da, ce-s în geamantanele alea, dosare, citaţii, cărţi de drept penal? DOAMNA DEBBIE: Ce limbă vorbeşte? POŞTAŞUL: Chineza DOMNUL DOBB: De ce chineza? BĂTRÂNA: Cum se rosteşte un cuvânt în limba chineză? Cum se spune chinez în chineză? BĂTRÂNUL: Dar procesoman? BĂTRÂNA: Sunt procesomani în China? DOMNUL DOBB: De ce ne-a invadat intimitatea? DOAMNA DEBBIE: Vrea să ne facă proces penal? DOMNUL DOBB: Pentru ce ? BĂTRÂNA: De ce? POŞTAŞUL: Nu ştiu DOMNUL DOBB: Nu ştii? Ar fi trebuit să ştii De ce nu ştii? BĂTRÂNA: Da, de ce nu ştii? De ce nu ştii? (reintră chinezul care traversează scena, toţi îl urmăresc cu atenţie deosebită, poştaşul se sustrage privirilor procesomanilor şi dispare după chinez, îl va ajuta în tot acest timp la căratul geamantanelor) Cum se spune bună în chineză? DOAMNA DEBBIE: Ce haine are! DOMNUL DOBB: Ce pălărie! BĂTRÂNUL: De orezar! Muzica mă enervează teribil! BĂTRÂNA: Mi se pare liniştitoare! BĂTRÂNUL: Liniştitoare pe dracu'! DOAMNA DEBBIE: Unde pleacă? DOMNUL DOBB: Poate doreşte să intre în vorbă cu noi BĂTRÂNA: Cum se spune bună în chineză? BĂTRÂNUL: Eşti expertă în limba gimnastică BĂTRÂNA: Cum se spune bună în limba gimnastică? DOAMNA DEBBIE: Cum se spune chinez în limba gimnastică? (bătrânul face un gest obscen la adresa noului procesoman) BĂTRÂNA: Nu e fumos, Zuzule! DOMNUL DOBB: Să fim circumspecţi Nu cunoaştem chineza, iar un proces intentat de orezar DOAMNA DEBBIE: Nu e procesoman BĂTRÂNUL: N-are faţă! E un gălbejit DOMNUL DOBB: Trebuie să gândim DOAMNA DEBBIE: Să regândim totul DOMNUL DOBB: Cine e galben şi se asortează cu lumânările, e împotriva noastră! BĂTRÂNUL: Nu putem accepta ca un gălbejit, un orezar, un devorator de câini şi pisici, gândaci şi şerpi, să ne invadeze intimitatea BĂTRÂNA: E o chinezărie ce afirmi, Zuzule BĂTRÂNUL: Da, chinezărie, chinezărie Muzica asta enervantă nu încetează? BĂTRÂNA: Muzică? Ce muzică? Eu n-aud nimic BĂTRÂNUL: N-auzi pentru că eşti surdă BĂTRÂNA: Zuzule! Chinezoiul DOMNUL DOBB: Ce dracu' are în geamantane? BĂTRÂNUL: Şi poştaşul E chinez de-a dreptul Îi spui ceva în limba maternă, iar el înţelege malgaşa DOAMNA DEBBIE: Sigur doreşte să vorbească cu noi BĂTRÂNA: Dar vorbim limbi diferite, cum să ne înţelegem? DOAMNA DEBBIE: Cine ştie, poate că vorbim chiar acum chineza BĂTRÂNA: Ce vorbeşti?! DOAMNA DEBBIE: Auzi, te-ai auzit vorbind acum? BĂTRÂNA: De ce să mă aud vorbind? DOAMNA DEBBIE: Să înţelegem dacă vorbim chineza BĂTRÂNA: Nu doresc să mă înţeleg vorbind BĂTRÂNUL: Urăsc chineza Şi muzica Şi mirosul Miroase numai a chinez aici BĂTRÂNA: Domnule chinez Ling! DOAMNA DEBBIE: Ling, Ling! DOMNUL DOBB: Nu te aude Înţelege doar chineza BĂTRÂNA: Cum se spune Ling în chineză? BĂTRÂNUL: De unde vrei să ştiu cum se rosteşte Ling în chineză? BĂTRÂNA: Trebuia să te informezi, Zuzule Vezi ce se întamplă dacă nu suntem prevezători? BĂTRÂNUL: Se întâmplă ce se întâmplă Sigur o să ne intenteze procese peste procese DOAMNA DEBBIE: Dar noi n-am făcut rău nimănui DOMNUL DOBB: Tocmai de aceea, că n-am fost răi cu noi înşine, cu ceilalţi, cu tot ce există şi nu există BĂTRÂNA: Să fim răi! BĂTRÂNUL: Machiavelici! DOAMNA DEBBIE: Să nu iertăm nimic! DOMNUL DOBB: Binele trebuie să triumfe, iar răutatea asta mică de chinez să dispară de pe teritoriul nostru BĂTRÂNA: Nu putem fi intimi cu un adorator de supă de ham-ham-ham BĂTRÂNUL: Supă de ham-ham-ham? BĂTRÂNA: Da, supă care latră, de câine DOAMNA DEBBIE: Ne va extermina toţi maidanezii DOMNUL DOBB: Toate pisicile BĂTRÂNUL: Şerpii DOAMNA DEBBIE: Săracii gândaci de bucătărie! Le prevăd un destin sumbru BĂTRÂNA: Aştia mănâncă tot ce mişcă Şi râme Şi şobolani Şi ouă clocite (privindu-i cu subînţeles pe domnul Dobb şi pe doamna Debbie) Cadavre BĂTRÂNUL: (se face că ia un vierme din trupul descărnat al doamnei Debbie) Viermii din cadavre O delicatesă! DOAMNA DEBBIE: Suntem vii BĂTRÂNUL: Da, sunteţi foarte vii din moment ce mirosiţi a mort DOMNUL DOBB: Nu mirosim DOAMNA DEBBIE: E adevărat, nu mirosim deloc BĂTRÂNUL: Nu se poate face abstracţie de mortăciuni DOAMNA DEBBIE: Arătăm minunat DOMNUL DOBB: Suntem adorabili (chinezul reapare) BĂTRÂNA: Domnule chinez Ling! DOAMNA DEBBIE: Ling, Ling! BĂTRÂNUL: Ling! DOMNUL DOBB: Ling! BĂTRÂNA: E fudul de urechi BĂTRÂNUL: Poate nu se numeşte Ling BĂTRÂNA: E nume chinezesc sută la sută DOMNUL DOBB: De ce neapărat Ling? DOAMNA DEBBIE: Pentru că linge farfuriile goale de orez BĂTRÂNUL: Poate-i place să lingă altceva BĂTRÂNA: (cu priviri lubrice) Ce? BĂTRÂNUL: Ştiu eu, îngheţată DOMNUL DOBB: Se plimbă, se plimbă, se plimbă DOAMNA DEBBIE: Vrea să se împrietenească cu noi şi nu ştie cum BĂTRÂNUL: Dacă vorbeşte chineza BĂTRÂNA: Trebuie să învăţăm limba Dacă ne face proces, cum o să ne apărăm? BĂTRÂNUL: Avem căi extraordinare de atac BĂTRÂNA: Suntem procesomani de procesomani DOAMNA DEBBIE: N-am pierdut un proces până acum DOMNUL DOBB: Şi nici nu vom pierde BĂTRÂNA: Judecata noastră e dreaptă BĂTRÂNUL: Atât de dreaptă încât adevărul are mustrări de conştiinţă DOAMNA DEBBIE: Reprezentăm justiţia supremă DOMNUL DOBB: Suntem zei BĂTRÂNA: Dumnezei BĂTRÂNUL: Nimic nu scăpă logicii noastre infailibile BĂTRÂNA: Da, logica noastră nu lasă loc de interpretări Suntem cei mai logici când e să fim logici, căci dacă n-am fi logici, s-ar duce dracului filosofia noastră de viaţă! DOAMNA DEBBIE: Un procesoman fără filosofie de viaţă nu mai e procesoman veritabil DOMNUL DOBB: Sunt atâţia ce falsează, falsează grosolan din dorinţa de-a părea apărători de drept comun ai adevărului BĂTRÂNUL: Nu deţine nimeni adevărul absolut pentru că totul e relativ BĂTRÂNA: Ce înseamnă relativ, Zuzule, când adevărul e absolut? BĂTRÂNUL: Înseamnă ce înseamnă, dar e clar că adevărul absolut BĂTRÂNA: Te înşeli Sunt sigură că noi suntem absoluţi prin definiţie, iar sentimentul uman ne dă acest drept, care se repetă în cunoştinţă de sine BĂTRÂNUL: Repetarea, mereu această repetare, de care mi se face lehamite Repetăm aceleaşi legi, sentinţe, infracţiuni, circumstanţe atenuante, încât e o pedeapsă tot ce ni se întâmplă BĂTRÂNA: E destinul nostru BĂTRÂNUL: Crezi că avem un destin? BĂTRÂNA: Da, un destin măreţ Să extirpăm acest apendice sfidător Se crede superior prin tăcere DOMNUL DOBB: Când tăcem, sigur avem ceva de ascuns lumii întregi DOAMNA DEBBIE: Trebuie să luăm atitudine, să nu acceptăm ca orezarul să se mute cu toată China aici BĂTRÂNA: Azi, un gălbejit, mâine, alt gălbejit, şi ne trezim că ne asortăm şi noi cu lumânările, aşa cum îi place popii BĂTRÂNUL: Ce-are în geamantanele alea? DOMNUL DOBB: Doreşte să se judece cu tot oraşul DOAMNA DEBBIE: De ce? BĂTRÂNA: Şi pentru ce? BĂTRÂNUL: Ca să se dea mare în faţa noastră, mama lui de orezar! Nu, eu îl iau la palme Îl simpatizez atât de mult, îmi vine să fac o crimă! BĂTRÂNA: Linişteşte-te, Zuzule BĂTRÂNUL: Nu vreau De ce să mă liniştesc? Eu sunt neliniştit din fire BĂTRÂNA: Nu te mai agita BĂTRÂNUL: Mă agit pentru că trebuie să mă agit, că dacă nu mă agit eu, cine să se agite? BĂTRÂNA: O să faci infarct BĂTRÂNUL: Fac şi infarct, dar întâi să-l văd plecat pe orezar din spaţiul nostru locativ (reintră poştaşul care e luat de guler de bătrân) Bine ai venit De când te aşteptam, chinezoi mic ce eşti! Ascultă orezarule, faţă palidă, Mao, Tao, Gao, Lao, cum îţi permiţi să serveşti un specimen atât de periculos care ne-a invadat spaţiul locativ? Ce ţi-a promis, că sigur ţi-a promis ceva, şi aici n-ai cum să mă minţi, spune ce ţi-a promis gălbejitul, de-ai cărat geamantanele? POŞTAŞUL: Nimic BĂTRÂNA: Nu există nimic într-o lume, fie şi efemeră, în care totul are un preţ POŞTAŞUL: Vă spun, am făcut-o din simţ civic Eu nu pot fi insensibil N-am nimic cu chinezii, chiar sunt simpatici, cu ochişorii lor mici, mici, mici BĂTRÂNUL: Nu te prosti! POŞTAŞUL: Cine se prosteşte? BĂTRÂNUL: Tu, care te credeam un rasist prin excelenţă, un apărător al valorilor speciei noastre europoide, un integru care n-ar face nici un compromis în ceea ce priveşte condiţia sa umană, de procesoman POŞTAŞUL: Nu sunt procesoman! De câte ori vrei să repet că n-am nimic cu alienarea voastră? Eu sunt pur, mai pur decât însăşi puritatea N-am să cad în capcană, n-am să vă urmez exemplul Nu, nu, nu, n-am să înnebunesc, nebunia voastră n-o să mă atingă, fiindcă am simţul ridicolului Mă cunosc perfect Sunt un om puternic, cu personalitate, cu perspectiva propriului destin BĂTRÂNUL: Iar destinul a spus: nu eşti puternic decât în ultima clipă a morţii POŞTAŞUL: Prefer moartea, da, da, da, moartea, decât să fiu procesoman Căci da, e ridicolul ridicolului să dai soarele în judecată pentru că nu poartă ochelari de soare, puricii din blana pisicii domnului Dobb pentru c-a stresat pisica, iar aceasta, stresată, a început să latre la lună, televizorul pentru că nu e frigider, frigiderul pentru că maşină de spălat, maşina de spălat că nu e dinozaur, limbricii, toate statuile din oraş, moliile, extratereştrii, nebunii de la spitalul Socola, firele de păr din nas, din zonele intime, toţi sfinţii şi toţi dracii, pe Hristos că n-a coborât de pe cruce atunci când trebuia să coboare, dacă e fiul lui Dumnezeu sau nu, că a întrecut limita de viteză cu Ferrari-ul său, acolo sus, în paradis, aţi ajuns până acolo să vă daţi singuri în judecată BĂTRÂNUL: Vei ajunge procesoman DOAMNA DEBBIE: Toţi sfârşesc ca procesomani notorii BĂTRÂNA: Da, da, da, e firesc să fii procesoman DOMNUL DOBB: Nu-mi imaginez viaţa fără procese POŞTAŞUL: Mi-e milă de voi În fond, nu faceţi rău nimănui, deoarece toţi s-au obişnuit şi nu vă mai acordă credibilitate Iar să nu fii credibil, ce ignoranţă a minţii! Nu poţi cere anormalului să devină normal, când ultima fărâmă de normalitate îşi face o cruce mare N-o să recreaţi lumea prin alienare, pentru că mai există oameni normali, normali ca mine, care cred în logică, adevăr, bine DOAMNA DEBBIE: Care bine? DOMNUL DOBB: Adevăr? BĂTRÂNA: Logică? DOAMNA DEBBIE: Ne face anormali, noi care suntem foarte, foarte normali BĂTRÂNUL: Orezarul! El e de vină! Propun să-l linşăm DOMNUL DOBB: Da, da, să-l facem acordeon şi să-l expediem în China BĂTRÂNUL: Să-l mângâiem puţin peste dantură Cu bâta de bass-ball! BĂTRÂNA: Cu tigaia de teflon! DOMNUL DOBB: Cu furtunul maşinii de spălat! DOAMNA DEBBIE: Cu bătătorul de covoare! (toţi ies furioşi din scenă pentru a-l linşa pe chinez, cortina cade) ACTUL II Micul şi cochetul apartament de procesomani a devenit acum o Chină miniaturală Pe pereţii tapetaţi în roşu şi galben observăm dragoni şi urşi panda, lampadare, un tablou cu marele conducător comunist Mao Zedong, o seceră şi un ciocan, steaguri roşii cu steluţe galbene, o hartă a Chinei, o fotografie cu Marele Zid Chinezesc, altă fotografie cu Confucius Mobilierul, aşezat mai mult în dezordine decât în ordine, e acoperit de mătase chinezească În dreapta scenei, o sculptură reprezentându-l pe Buddha Porţelanuri Evident, nu lipseşte muzica chinezească din moment ce atmosfera e una profund asiatică Doamna Dobb şi Bătrâna nu fac nici ele notă discordantă, sunt îmbrăcate ca nişte mici chinezoice BĂTRÂNA: Ce muzică înălţătoare, divină! DOAMNA DEBBIE: Da, totul e de o intimitate cotropitoare Arăţi nemaipomenit în hainele astea! BĂTRÂNA: Crezi? (face o piruietă, cade cu zgomot jos) Cumpărate expres din Pekin Şi tu, cu ochişorii ăia migdalaţi, mici, mici, mici DOAMNA DEBBIE: Da, cu ochişorii mici, mici, mici Sunt adorabilă, nu? BĂTRÂNA: Adorabilă? Puţin spus adorabilă Eşti demenţială! DOAMNA DEBBIE: De-ar observa şi el că-s demenţială BĂTRÂNA: (amândouă cad subit în melancolie, fredonează) Şi-a venit o pată galbenă DOAMNA DEBBIE: O pată galbenă cu ochii de jad BĂTRÂNA: Ce întâmplare! Dar inima nu crede în întâmplări DOAMNA DEBBIE: Pentru că inima bate în ritmul dragostei eterne BĂTRÂNA: Oare să fie adevărat? Sigur nu visăm? DOAMNA DEBBIE: O să ne dezbrăcăm, da, da, într-o zi o să ne dezbracăm şi o să alergăm ca două nebunatice în jurul unui lac de şampanie BĂTRÂNA: Apoi, o să ne aşezăm sub copacul lui preferat în care stau agăţate bucăţi de carne proaspătă şi suculentă şi Iarba e demenţială când pata galbenă ia trupul ierbii DOAMNA DEBBIE: Simţim rouă sub inima îmbrăcată-n camaşă de forţă BĂTRÂNA: Un tânăr ne dezmiardă dimineţile grele de nesomn DOAMNA DEBBIE: Are ochii de jad şi buze ispititoare şi dulci BĂTRÂNA: Ce întâmplare! Dar întamplarea face ca oamenii să fie fericiţi DOAMNA DEBBIE: Să fie fericiţi şi să cunoască adevărata dragoste BĂTRÂNA: Ce fericire! Mă simt atât de fericită cum n-am mai fost niciodată DOAMNA DEBBIE: Uitasem cum e să fii fericită, să simţi că trăieşti cu-adevărat, căci da, uneori ni se pare că nu trăim, că suntem o umbră a unei vieţi plictisitoare şi fără sens BĂTRÂNA: Dar când visăm, ce fericire! Zuzule, e gata masa? DOAMNA DEBBIE: Dobb, răspunde dacă e masa gata Vor să fie misterioşi, însă bărbaţii sunt o catastrofă în bucătărie! BĂTRÂNA: Nu ştiu decât să vâneze căprioare cu două picioare si să pescuiască sirene Nu ţi se pare că miroase a ars? DOAMNA DEBBIE: Puţin mai mult BĂTRÂNA: Zuzule! Aştia au să dea foc la casă Zuzule!! Zuzule!!! BĂTRÂNUL: (din culise) Imediat, Zuzulica! (intră Bătrânul şi domnul Dobb cu mese mobile încărcate cu delicatese chinezeşti, amândoi sunt îmbrăcaţi cât se poate trendy de la cea mai răsunătoare şi faimoasă casă de modă chinezească Fără doar şi poate, delicatesele au lăsat urme adânci, căci amândoi sunt numai un pansament) BĂTRÂNA: O, dar ce avem aici?! Miroase minunat! DOAMNA DEBBIE: Îţi lasă gura apă! BĂTRÂNA: Nu mă pot abţine Ce supă bună! DOAMNA DEBBIE: Delicatese ca acestea, mai rar! BĂTRÂNA: Dar ce s-a întâmplat? Cine v-a zgâriat, lovit, muşcat? BĂTRÂNUL: Supa BĂTRÂNA: Supa? Cum adică supa? BĂTRÂNUL: Supa de ham-ham Al dracului Grivei, se uita cu ochişorii ăia miloşi la mine atunci când l-am luat binişor cu cuţu, cuţu Apoi, ca un turbat, dintr-o dată, s-a aruncat asupra mea, de m-a muşcat peste tot Dar nu m-am lăsat învins de o javră Latră acum dacă mai poţi DOAMNA DEBBIE: Dobb? Şi tu eşti rănit? DOMNUL DOBB: Ei, nimica toată Friptura DOAMNA DEBBIE: Te-a muşcat friptura? DOMNUL DOBB: Cred şi eu dacă m-am băgat în cuşca ei BĂTRÂNA: Ce cuşcă? DOMNUL DOBB: La grădina zoologică DOAMNA DEBBIE: Dar ce căutai la grădina zoologică? DOMNUL DOBB: Le-am furat mascota Maimuţica BĂTRÂNA: Ai furat maimuţa grădinii zoologice? DOMNUL DOBB: Da, s-o fac delicatesă DOAMNA DEBBIE: Voi nu sunteţi normali! BĂTRÂNUL: Cred şi eu, îmbrăcaţi aşa, chinezeşte vorbind? DOMNUL DOBB: Suntem ridicoli, ridicoli în hainele astea! BĂTRÂNUL: V-am făcut pe plac Puteam să ne punem rău cu voi? DOAMNA DEBBIE: Ce mai avem bun aici? O supiţă DOMNUL DOBB: Da, o supiţă sâsâitoare DOAMNA DEBBIE: Sâsâitoare? DOMNUL DOBB: Sâsâitoare De şarpe, dreasă cu puţin, foarte puţin, de abia se simte la papilele gustative, cu venin de cobră, mamba verde şi taipan E delicioasă Să mori şi să reînvii de plăcere DOAMNA DEBBIE: Cobră, mamba verde şi DOMNUL DOBB: Taipan! Un şarpe absolut inofensiv, inofensiv Şi atât de drăguţ, să tot îl creşti la sân! DOAMNA DEBBIE: E delicioasă? DOMNUL DOBB: Delicioasă puţin spus! (către bătrân) Să vezi când o să facă spume la gură, otrava dracului! DOAMNA DEBBIE: Ai spus ceva? DOMNUL DOBB: Nu, nimic, n-am spus nimic, scumpa mea Debbie Gustă, gustă cu încredere, o asemenea chinezerie de-ţi lasă gura apă (către bătrân) O să facă spume, veninoasa Da, o chinezerie ca aceasta nu se mai găseşte în toată China BĂTRÂNA: Şi desertul? BĂTRÂNUL: Desertul Imediat vine şi desertul (cei doi ies) BĂTRÂNA: Să nu ne atingem E pentru adorabilul nostru chinezoi DOAMNA DEBBIE: Da, adorabil puţin spus, e un inefabil, foarte sexy cu ochii ăia mici, mici, mici La ce oră a spus că vine? BĂTRÂNA: N-am înţeles bine, am vorbit cu el mai mult păsăreşte, dar când eşti expertă în limba gimnastică Trebuie să apară DOAMNA DEBBIE: Eu nu mai am răbdare Îmi vine să mânânc toate bunătăţile BĂTRÂNA: Abţine-te Trebuie să facem impresie bună, să-i demonstrăm că ne-am dat silinţa ca gospodine în bucătărie DOAMNA DEBBIE: Dar n-am mai pus mâna pe o cratiţă, nu mai ştiu de când Ba da, îmi amintesc, când m-a enervat Dobb şi l-am lovit cu una bucată cratiţă drept în moalele capului BĂTRÂNA: Dar ce-a făcut? DOAMNA DEBBIE: Nimic Pentru că n-a făcut nimic Când stă ca un mormoloc în faţa mea şi nu face nimic, mă apucă toţi dracii BĂTRÂNA: Şi Zuzu e tot un mormoloc Toată ziulica visează procese peste procese, se crede avocatul poporului, se angajează în discursuri delirante DOAMNA DEBBIE: Mi se face silă de bărbaţii noştri, n-au pic de romantism, nu ştiu să ne facă să ne simţim femei în adevăratul sens al cuvântului BĂTRÂNA: Dar el, cu ochii mici, mici, mici, un argint viu, nu stă o clipă locului DOAMNA DEBBIE: Şi când vorbeşte, nu înţelegi o iotă, dar e mai bine să nu înţelegi decât să înţelegi ceea ce e înţeles de mult timp, de când mormolocii ăştia doi au uitat ce e romantismul BĂTRÂNA: (visătoare) Ce romantic a fost când ne-a dăruit DOAMNA DEBBIE: Da, romantic, romantic BĂTRÂNA: E unic DOAMNA DEBBIE: Şi foarte exotic BĂTRÂNA: O pată galbenă DOAMNA DEBBIE: Şi mic, mic, mic, că-ţi vine să-l mănânci BĂTRÂNA: E dulce, dulce de tot, că nu mă supăr deloc dacă dau în diabet DOAMNA DEBBIE: Nebunatico, o să dăm amândouă în diabet Nu poate să nu ne observe, ca mici chinezoaice superbe POŞTAŞUL: (intră nervos) Citaţiile V-am adus naibii citaţiile, citaţiile astea de care m-am săturat până aici BĂTRÂNA: Sunt scrise în chinezeşte? DOAMNA DEBBIE: Dacă nu-s scrise în limba noastră maternă, ai venit degeaba POŞTAŞUL: În chineză? De ce în chineză? Ce, vorbiţi chineza? BĂTRÂNA: La perfecţie, mai ceva ca limba gimnastică DOAMNA DEBBIE: Da, n-o întrece nimeni la limba gimnastică, e experta expertelor POŞTAŞUL: Îmi pare rău, dar nu mă interesează, puteţi să fiţi expertă şi în limba păsărească sau în limba de la pantofi Eu v-am adus citaţiile DOAMNA DEBBIE: Nu le primim POŞTAŞUL: Şi eu ce să fac cu ele? BĂTRÂNA: Să te ştergi undeva Noi avem acum alt statut, altă condiţie socială POŞTAŞUL: De sonate la bibilică DOAMNA DEBBIE: A zis ceva de sonată? Nu-i plac sonatele noastre chinezeşti? E o muzică divină, înălţătoare POŞTAŞUL: Văd c-aţi mutat toată China aici? BĂTRÂNA: Ce e rău în a crede că suntem chinezoaice veritabile? DOAMNA DEBBIE: Da, cel mai mare rău e să nu crezi în bine, iar noi facem un mare bine ţării de adopţie BĂTRÂNA: Aici am câştigat toate procesele şi nu mai avem cui să intentăm proces POŞTAŞUL: Conştiinţei voastre! BĂTRÂNA: Conştiinţa mea a avut prea multe procese de conştiinţă Gândeşte-te, să dai tot universul în judecată! POŞTAŞUL: Şi pe Dumnezeu pentru că şi-a permis să bea rachiu tocmai când se plimba cu ferrari-ul său în paradis Dar, credeţi-mă, Dumnezeu nu bea rachiu! Şi de acest lucru vă veţi convinge curând O, dar ce bine miroase! Ce aveţi bun acolo? DOAMNA DEBBIE: Nu atinge! POŞTAŞUL: Dar nu mă pot abţine Am o foame de lup, numai nu urlu BĂTRÂNA: Serveşte-l cu supă, sigur o să-i placă, de n-o să uite toată viaţa POŞTAŞUL: Ce supă bună, n-am mâncat de când sunt eu! Ştiţi, s-a pus o recompensă imensă pentru oricine dă detalii despre câinele domnului de la etajul şapte De când a dispărut javra, pe nume Grivei, toată lumea a înnebunit Şi nu e numai vorba de Grivei ci de toate pisicile din cartier Toate au dispărut subit Şi eu mă întreb ca prostu', unde or fi dispărut toate, da' absolut toate pisicile din cartier? Supa asta e excepţională! Şi cărniţa din supă, o savoare! Nu mai spun c-a dispărut maimuţa grădinii zoologice Şi nişte şerpi din colecţii particulare Dar Grivei, Grivei, ce căţel frumos şi cuminte era, că m-a şi muşcat de trei ori când eram în interes de serviciu, cu citaţiile astea blestemate Şi când lătra, Doamne, când lătra javra, se făcea întuneric în jurul lui, căci era negru de supărare în cerul gurii De ce e supa asta, că e prea demenţială? BĂTRÂNA: E de ce e Mănâncă şi taci! POŞTAŞUL: Tac şi mănânc Numai nu urlu ca Grivei, de foame BĂTRÂNUL: Desertul DOMNUL DOBB: Un deliciu! BĂTRÂNA: Arată încântător! DOAMNA DEBBIE: Sublim! DOMNUL DOBB: Am depus ceva efort tot alergând prin bucătărie, dar a meritat! BĂTRÂNUL: Nu prea se dădeau prinse bestiile astea micuţe POŞTAŞUL: Bestii? Ce fel de bestii? DOMNUL DOBB: N-a mai rămas urmă de gândac de bucătărie POŞTAŞUL: Gândaci de bucătărie? BĂTRÂNUL: Da, în sirop de afine şi de tuse măgărească, cu glazură de zahăr de ars POŞTAŞUL: Aştia sunt gândaci? Vai, sunteţi nişte bestii! Cum aţi putut face rău unor insecte atât de minunate? Eu ador gândacii de bucătărie BĂTRÂNUL: Dacă-i adori, poftim, gustă! POŞTAŞUL: Eu nu gust aşa ceva nici mort! DOAMNA DEBBIE: Nici mort? POŞTAŞUL: Da, nici mort! BĂTRÂNUL: Ce-a servit, supă de ham-ham? POŞTAŞUL: Ce supă? DOMNUL DOBB: Care latră BĂTRÂNUL: De ham-ham POŞTAŞUL: Cum adică supă care latră? Despre ce ham-ham vorbeşte? BĂTRÂNA: De Grivei, care te-a muşcat în interes de serviciu! POŞTAŞUL: Nu, nu pot să cred, e o monstruozitate, asta e supă de câine? DOAMNA DEBBIE: Dar ce, credeai că e de pisică, de miau-miau? Evident că e supă de câine, doar ne aflăm în China POŞTAŞUL: (îngrozit) Am mâncat supă de câîne?! Doamne Dumnezeule, Doamne Dumnezeule! Sunteţi nebuni! DOMNUL DOBB: (senini) Suntem nebuni BĂTRÂNUL: Nişte nebuni frumoşi BĂTRÂNA: (foarte grijulie ca nu cumva mâncarea să-i cadă greu la stomac) Ce, nu ţi-a plăcut? POŞTAŞUL: Nu!!! N-am să vă iert niciodată! Niciodată! O să fac reclamaţie, barbarilor, nu veţi scăpa, toate autorităţile vor lua atitudine la monstruozităţile voastre Săracii gândaci de bucătărie Şi Grivei, o javră atât de cuminte! Să nu-mi spuneţi c-aţi masacrat toate pisicile din cartier? BĂTRÂNUL: Noi? POŞTAŞUL: Da, voi, bestiilor! Vă intentez proces O mie de procese penale! DOAMNA DEBBIE: Nu era antiprocesoman? BĂTRÂNA: Convins Repeta mereu că nu va ajunge procesoman, că nu va da pe nimeni în judecată POŞTAŞUL: Da, vă dau în judecată! O să cer daune morale şi materiale! Vă voi băga după gratii! Totul se plăteşte pe lumea asta! Auzi, să mănînc carne de ham-ham?! Mai am puţin şi latru, de furie! Că-mi vine să fac o crimă, un masacru! Ne vedem la tribunal, bestiilor, barbarilor, canibalilor! (iese nervos) DOMNUL DOBB: O să ne dea în judecată BĂTRÂNUL: Dacă are o cale extraordinară de atac BĂTRÂNA: Dar există un viciu de procedură DOMNUL DOBB: Ce viciu? BĂTRÂNA: Toţi avem câte un viciu BĂTRÂNUL: Da, viciile sunt cele ce ne ţin în viaţă, ca şi visele de altfel BĂTRÂNA: (delectându-se cu gândaci de bucătărie) Suntem în anul porcului când norocul are ascendent în semn de foc, preconizându-se un salt de naşteri nemaiîntâlnite, iar eu nu fac altceva decât să mă delectez cu gândaci DOMNUL DOBB: O scrisoare din partea dinastiei Han O scrisoare din partea dinastiei Ming Dinastia Tang Dinastia Chou Scrisori din Hunan, Fujian, Guangdong, Henan, Tianjin China ne mulţumeşte BĂTRÂNA: Vezi, Zuzule, tu şi îndoielile tale prosteşti! Te rog să reaşezi totul în armonie şi echilibru BĂTRÂNUL: Eşti cam şuie cu fengshui-ul tău! Mi-am rupt spatele să reaşez mobila după bunul tău plac Să imiţi natura, adierea vântului turbat, mişcarea apei, formele ideale ale peisajelor moarte, moarte ca şi tine, Zuzulica, căci eşti galbenă la faţă, aşa cum îi place numai bine popii BĂTRÂNA: Ce insinuiezi, Zuzule? Nu arăt mortal? BĂTRÂNUL: Da, mortal de gălbejită Am ajuns să vorbesc singur cu florile DOMNUL DOBB: În chinezeşte? BĂTRÂNUL: Nu, în limba malgaşă M-am săturat să aud de nesuferita ăsta de Chină, să alerg după toate pisicile din cartier, să mă muşte toţi câinii, să culeg râme, gândaci, muşte, păianjeni BĂTRÂNA: De ce eşti nervos? Doar doreai să cunoaştem în mod expres China cu riturile ei milenare, cu peisajele exotice, cu oamenii, legendele şi poeziile ei geniale Vreau la Marele Zid Chinezesc Vreau la templul shintoist Vreau la Sichuan Să devin adeptul lui Confucius Să mănânc bambus ca un urs panda, să mă purific în Yangze, să învăţ karate mai ceva ca Bruce Lee (bătrîna exemplifică câteva stiluri de karate, stilul mantrei religioase, stilul beţivului, al leneşului, stilul călugăriţei, al cocorului etc) Vreau secretul vieţii veşnice şi înţelegerea lui Dao Vreau creier de maimuţă pentru impotenţă, pupe prăjite de viermi de mătase, sânge de cobră, clătite cu muşte, vin din pui de şoareci BĂTRÂNUL: Nu vreau nimic, nimic, Zuzulica Am uitat cum e să fii procesoman Mi-e dor de legi, de sălile tribunalelor, de citaţii, de vicii de procedură Nu pot trăi ştiindu-mă laş Sunt un învingător, un luptător al binelui suprem DOAMNA DEBBIE: Binele suprem nu există decât în măsura în care răul e absolut BĂTRÂNA: Există un rău necesar în fiecare din noi, aşa că nu văd de ce-ar trebui să ne gândim la bine când adevărul BĂTRÂNUL: Adevărul e că sunteţi nebune Şi ridicolul îşi face cruce crucit şi se-ntreabă dacă poate exista cineva mai ridicol ca ridicolul ridicolului BĂTRÂNA: E o nebunie frumoasă DOAMNA DEBBIE: Da, e o nebunie să nu fii îndrăgostit BĂTRÂNA: Când iubeşti, priveşti viaţa cu alţi ochi DOAMNA DEBBIE: Dragostea e ciudată rău DOMNUL DOBB: Nu e mai ciudată ca voi, ridicol îmbrăcate BĂTRÂNUL: Dragostea Îţi mai aduci aminte ce fericiţi eram? Eu te alintam vulpiţa mea adorabilă, iar tu, broscoiul meu nesuferit Nu puteam trăi o secundă unul fără altul O dragoste ca-n poveşti! Nu regret nimic Viaţa mea e un carusel multicolor, cu mii de luminiţe care se învârtesc, se învârtesc, se învârtesc BĂTRÂNA: Prostii! Viaţa ta nu înseamnă nimic DOAMNA DEBBIE: Ce zbatere pentru nimic, viaţa! BĂTRÂNA: Nu fi pesimistă, Debbie, acum când am aflat fericirea DOAMNA DEBBIE: De ce întârzie Ling? BĂTRÂNA: Da, se lasă aşteptat Are emoţii E timid rău DOAMNA DEBBIE: Ling, timid? BĂTRÂNA: N-ai observat ce ruşinos era, mai ceva ca o mireasă în noaptea nunţii? DOAMNA DEBBIE: Mi s-a părut foarte îndrăzneţ când m-a sărutat BĂTRÂNA: Ne-a sărutat din curtuoazie chinezească, pentru că toţi chinezii sunt foarte lipicioşi când vine vorba de sărutări, căci esenţa vieţii e un cerc împărţit egal de o linie curbată Yin şi yang Yang şi yin BĂTRÂNUL: (maimuţărindu-se) Yin şi yang Yang şi yin Yin şi yang Yang şi yin BĂTRÂNA: Totul e dualitate Pozitiv şi negativ, cer şi pământ, întuneric şi lumină, bine şi rău, bărbat şi femeie BĂTRÂNUL: Iad şi iad! Mi-ai făcut viaţa un iad, Zuzulica, cu ideile tale cretinizate Arăt eu a om normal? Nu! Arăt a chinezoi mic, mic, mic şi foarte gălbejit BĂTRÂNA: Eşti adorabil de dezgustător, Zuzule BĂTRÂNUL: Dezgustător de adorabil, da, dar adorabil de dezgustător, niciodată! BĂTRÂNA: Niciodată să nu spui niciodată, Zuzule, deoarece oamenii sunt foarte, foarte schimbători BĂTRÂNUL: Nu ştiu cine dintre noi doi a uitat să fie cine nu ţi-ai dorit să fii, Zuzulica BĂTRÂNA: Prostia nu se învaţă, Zuzule, prostia se naşte mai proastă decît prostia care a făcut prostia să-i dea naştere BĂTRÂNUL: Te complaci în prostioare ieftine BĂTRÂNA: Mă complac din dorinţa de a fi fericită, căci fericirea ţi-o oferă celălalt BĂTRÂNUL: Eu nu vreau să fiu fericit BĂTRÂNA: Nu doreşti, Zuzule, deoarece eşti împotriva fericirii BĂTRÂNUL: Sunt, dar dacă îmi vei spune ce e fericirea, să mor eu dacă am să mai fiu nefericit Fericirea! Fericirea înseamnă BĂTRÂNUL: Ce? BĂTRÂNA: Ling! DOAMNA DEBBIE: În sfârşit, a venit Ling BĂTRÂNA: Debbie, scumpa mea Debbie, e chiar Ling în carne şi oase Ce fericire! BĂTRÂNUL: Fericire pe dracu', chinezoi antipatic! BĂTRÂNA: Să-l întâmpinăm cu un moment artistic (toţi cântă şi dansează ca nişte marionete stricate) DOAMNA DEBBIE: Lao plânge cu lacrimi de crocodil şi crede că soarele e un pitic pe creierul celui ce râde-n oglindă BĂTRÂNUL: Gao bea până când norii intră în greva foamei, nu crede în minuni decât atunci când menstruaţia cerului DOMNUL DOBB: Lao seduce ultima privire a dimineţii de mătase, paşii îl poartă spre cele zece izvoare din memoria fetei de zahăr ars BĂTRÂNA: Gao face complimente umbrei de jad, o invită la dans, dar sunetele roşii au uitat să respire DOAMNA DEBBIE: Când îşi înalţă cuvintele spre infernul cel mai neverosimil, Gao simte că s-a născut a doua oară ca o floare de lotus BĂTRÂNUL: Inima lui e un fluture fără aripi, când hainele căzute în demenţă DOMNUL DOBB: Spune, nici o clipă nu e întâmplătoare, să cerem audienţă buzelor care ispitesc cupele de vin DOAMNA DEBBIE: În contemplare, dar nimeni nu mai contemplă cele zece mii de păsări care şi-au luat zborul din scoica umedă BĂTRÂNA: Noaptea lui Gao nu e identică cu noaptea lui Lao BĂTRÂNUL: Când dorinţa lui Buddha Maitreya dispare, universul întreg se preface într-o întrebare fără răspuns DOMNUL DOBB: Dar Gao e invicibil, crede în bine şi pielea de sticlă acoperă luna şi soarele POŞTAŞUL: (travestit în domnul Ling, cu două geamantane) Ni hao TOŢI: Ni hao POŞTAŞUL: Ni hao TOŢI: Ni hao POŞTAŞUL: Ni hao TOŢI: Ni hao BĂTRÂNUL: (către domnul Dobb) Nechează ca un măgar Numai ni hao ştie? DOMNUL DOBB: Vorbesc chineza cum vorbeşti tu sanscrita (priveşte geamantanele) Oare vrea să ne dea în judecată? Sigur are cărţi de drept penal în geamantane BĂTRÂNUL: Le subtilizăm mai încolo Acum să fim ospitalieri, să-i adresăm multe cuvinte de sănătate DOMNUL DOBB: (face gesturi obscene) Da, multe, multe cuvinte de sănătate BĂTRÂNA: Beţişoarele! Ai uitat de beţişoare! BĂTRÂNUL: Imediat, draga mea Zuzulica Aduc şi beţele alea nesuferite BĂTRÂNA: Taci Te aude BĂTRÂNUL: Aude pe dracu', căci şi aşa nu înţelege nimic, chinezoi antipatic BĂTRÂNA: Înţelege Nu trebuie să vorbeşti neapărat limba ca să înţelegi DOAMNA DEBBIE: Da, suntem experte în limba gimnastică BĂTRÂNA: Să ne etalăm atunci cunoştinţele în materie de limbă Cum se spune adorabil în limba chineză? DOAMNA DEBBIE: Presupun că la fel cum se rosteşte în limba română BĂTRÂNA: E adorabil DOAMNA DEBBIE: Spune că eşti adorabil POŞTAŞUL: Xièxie TOŢI: (imitându-l) Xièxie POŞTAŞUL: Xièxie TOŢI: Xièxie POŞTAŞUL: Xièxie TOŢI: Xièxie BĂTRÂNA: Ce respectuos e! DOMNUL DOBB: Eu am ameţit de la atâtea plecăciuni BĂTRÂNUL: Da, folosirea furculiţei, a cuţitului şi linguriţei este o barbarie pentru toată rasa galbenă Eu cred că e o barbarie să mănânci cu nişte beţişoare N-am să înţeleg niciodată, când ai o foame de lup, să ai răbdare pentru fiecare bob mic, mic, mic de orez (către bătrână) Am adus beţişoarele BĂTRÂNA: Dar astea sunt beţe, nu beţişoare! BĂTRÂNUL: Sunt sigur că se descurcă de minune, mongoloidul ăsta DOAMNA DEBBIE: E chinez, nu mongoloid BĂTRÂNUL: Mongoloid, chinez, nu e tot un drac? BĂTRÂNA: Te rog să fii respectuos cu minunatul şi adorabilul şi inestimabilul domn Ling BĂTRÂNUL: Sunt respectuos, foarte respectuos, deoarece domnul Ling reprezintă politeţea absolută E atât de politicos că ţi se urcă sângele la cap, la propriu şi la figurat BĂTRÂNA: Lasă figurile şi oferă-i beţişoarele domnului Ling BĂTRÂNUL: Ce l-aş pocni cu beţele astea drept în cap! Poftim, domnule Ling (formele accentuate de politeţe îşi fac iar simţită prezenţa, bătrînul se dezechilibrează şi cade cu zgomot jos) BĂTRÂNA: Eşti bine, Zuzule BĂTRÂNUL: Bine pe dracu'! BĂTRÂNA: (toţi iau loc la masă) Zuzule, fii bun şi serveşte-l pe domnul Ling Dar înainte de toate, te rog, fă o mică prezentare a bunătăţilor pregătite de mine şi de Debbie BĂTRÂNUL: E o reală plăcere, da, da, o plăcere să începem cu o fascinantă, seducătoare, încântătoare, mirobolantă, supă de Cum se spune ham-ham în limba chineză? TOŢI: Ham-ham BĂTRÂNUL: Da, o supă incredibilă, captivantă, deosebit de savuroasă, răpitoare chiar, de ham-ham Da, domnule Ling, Ling, o să vă lingeţi pe degete, pe buze, pe ce vreţi dumneavoastră, da, salivaţi, saliva face bine la masticaţie, aici avem o delicatesă, un deliciu care te face să latri de satisfacţie, căci am uitat să vă spun, toţi câinii care m-au muşcat, şi au fost câteva haite de maidanezi, au turbat, dar e mai bine să fii turbat aşa ca mine, deoarece dacă nu turbi în viaţă când vezi feţe galbene, de ce mai existăm?! Dar să revenim la delicii, da, chiar aici, în farfurie, avem Ce avem? (toţi ridică neştiutori din umeri) Da, avem ceva ce seamănă a ceva ce nu seamănă, testicole de taur Da, testicole de taur! E bine să fii un taur, să vezi roşu în faţa ochilor, chiar dacă nu eşti comunist convins, un taur turbat ca mine când vede galben şi roşu (are instinctul să-l strângă tandru de gât pe chinez) Dar să fim pacifişti, mai ceva ca oceanul Pacific, căci pacifismul e forma pură a iubirii neînţelese dintre rasa albă şi galbenă Nu-s rasist, sunt împotriva rasismului, dar nu pot rămâne indiferent când domnul Ling e politeţea absolută (se apleacă, îl loveşte cu capul) Mă scuzaţi, din exces din zel pentru salutul asiatic BĂTRÂNA: L-ai lovit pe domnul Ling DOAMNA DEBBIE: Sângerează BĂTRÂNUL: Ei, puţin sânge de chinez nu strică niciodată, cu toate că eu când văd sânge, leşin BĂTRÂNA: Să nu cumva să leşini că te omor, Zuzule BĂTRÂNUL: Să mor eu dacă am să mor, Zuzulica, până nu-l văd mort pe lingăul ăsta de farfurii, Ling (volubil) Creier de maimuţoi Şarpe în culorile curcubeului Cărniţă de miau-miau în aspic Urs panda pe pat de orez Lăcuste cu sos de bambus Ciuperci nebune cu tamarind Limbrici à la Gao, Tao, Lao Broscoi în ulei de susan Arici de mare cu ouă clocite, verzui-petrol Raţă de Pekin Excremente de pisică sălbatică Păianjeni, şoricei, gândaci graşi de bucătărie Iar specialitatea specialităţilor, penis de măgar BĂTRÂNA: Nu fi măgar, vorbeşte frumos DOAMNA DEBBIE: Sunt foarte curioasă să gust Sunt moartă după BĂTRÂNA: Debbie, toate femeile sunt moarte după asemenea delicatese, dar nu nimeni nu recunoaşte DOAMNA DEBBIE: Eu nu-s pudică De câte ori n-am făcut greva foamei în costumul Evei prin tribunale! BĂTRÂNUL: Contest solemn DOAMNA DEBBIE: Nu intra în litigiu cu mine pentru că nu vei avea câştig de cauză BĂTRÂNUL: Eu intru în litigiu cu toţi ce mi se par suspecţi să intru în litigiu DOAMNA DEBBIE: Ai probe? BĂTRÂNUL: Am Totdeauna am Şi când n-am, tot am probe, fiindcă am calitatea procesuală de a afirma că părţile din proces sunt singurele îndreptăţite să se plângă împotriva hotărârii date în cauză DOAMNA DEBBIE: Există o contradicţie esenţială între depoziţiile tale O să cer instanţei divine să te decadă de la stadiul de fiinţă umană BĂTRÂNUL: Nu instiga Nimeni nu e mai presus de mine DOAMNA DEBBIE: Ba da, din moment ce faptele mele sunt deduse judecăţii tale bolnave BĂTRÂNA: Zuzule, nu vrei tu să fii calm şi să luăm masa? BĂTRÂNUL: Nu Recursul nefiind nefondat, urmează a se respinge DOMNUL DOBB: Despre ce recurs vorbeşte? BĂTRÂNA: Motivul invocat nu este întemeiat BĂTRÂNUL: O să-mi exercit căile de atac DOAMNA DEBBIE: Nu există nici o cale de atac BĂTRÂNUL: Dar există legătură de cauzalitate BĂTRÂNA: Cauză nu confirmă niciodată efectul, aşa cum forma nu urmează fondului BĂTRÂNUL: Fondul urmează mereu formelor, deoarece fără fond n-ar mai exista forme, (cu dezgust, privind la decolteul generos al doamnei Debbie) fie şi ispititoare de urâte DOAMNA DEBBIE: Se respinge Malitiis non est indulgendum BĂTRÂNUL: Cessante ratione legis, cessat lex ipsa DOMNUL DOBB: Sine iustitia, nulla libertas BĂTRÂNUL: Cogitationis poenam nemo patitur de minimis non curat lex DOAMNA DEBBIE: Furiosus nullum negotium agere potest, quia non intelligit quaid agit BĂTRÂNA: Ex aequo et bono, nu vreţi să luăm loc la masă? BĂTRÂNUL: Frusta probatur quod non relevant BĂTRÂNA: Ignorantia legum excusat neminem DOAMNA DEBBIE: Iustitia domina et regina omnium virtutum est BĂTRÂNUL: Resping ca inadmisibilă acţiunea DOMNUL DOBB: Se creează un precedent BĂTRÂNUL: Pârâtule, ţii cu Debbie DOMNUL DOBB: Eşti absurd BĂTRÂNA: Nu aminti de absurd Ştiu eu în ce cerc vicios te învârţi DOAMNA DEBBIE: Vicioaso, Dobb e mai pur decât însăşi puritatea Dacă e pur, de ce eşti moartă după?… BĂTRÂNUL: Sunt o autoritate în drept penal, o somitate, procesoman de procesoman! DOMNUL DOBB: Nu mai procesoman decât mine N-am pierdut nici un proces BĂTRÂNA: Dar procesul cu găinile moţate? DOMNUL DOBB: Găini? Ce găini? BĂTRÂNA: Care au murit de plăcere, zoofilule DOMNUL DOBB: Te rog să nu mă faci zoofil, da? Eu nu-s zoofil! Ce mă priviţi suspect? BĂTRÂNA: Din probele administrate rezultă în mod cert că inculpatul se face vinovat de o infracţiune completă, cu premeditare DOMNUL DOBB: Premeditare? Vinovat? Probe? Fac o contestaţie-apel BĂTRÂNA: Se respinge DOMNUL DOBB: Se aprobă BĂTRÂNUL: Se respinge DOAMNA DEBBIE: Se aprobă BĂTRÂNUL: Se respinge POŞTAŞUL: (evident, ca orice chinez veritabil care se exprimă în limba română, defectele de pronunţie îşi vor face simţită prezenţa) La noi, la Chinese, toată lumea e bună şi foalte flumoasă BĂTRÂNA: A vorbit! DOAMNA DEBBIE: Vorbeşte în limba noastră maternă, mandarina, pingua, hui, cantoneza POŞTAŞUL: La noi, la Chinese, toată lumea clede în iubile BĂTRÂNUL: Ce spune? DOMNUL DOBB: Dracu' să mai înţeleagă! POŞTAŞUL: La noi, la Chinese, e obiceul ca toţi să sălute picioalele musafilului DOMNUL DOBB: Ce să facă, să salute picioarele? DOAMNA DEBBIE: Să sărutăm picioarele BĂTRÂNUL: Să-i sărutăm picioarele? BĂTRÂNA: Da (se aruncă cu emoţie la picioarele poştaşului) Ce dor îmi era de tine! Ador China! DOAMNA DEBBIE: O iubim la nebunie Te idiolatrizăm BĂTRÂNA: Eşti Dumnezeul nostru, domnule Ling DOAMNA DEBBIE: Nu ne imaginăm viaţa fără ochii ăştia mici, drăgălaşi de oblici Inima noastră bate în ritmul cosmicităţii tuturor elementolor primordiale BĂTRÂNA: Să aruncăm peştele în apă, tija de jad să exploreze peştera umbrelor pentru ca să ne revitalizăm forţele DOAMNA DEBBIE: Nimic nu e mai frumoasă o îmbrăţişare a norilor cu ploaia fertilizatoare BĂTRÂNA: Când soarele e sus şi bărbatul simbolizează cerul Zuzule, dar ce faci? Nu săruţi picioarele domnului Ling? BĂTRÂNUL: Nu, nu, nu, eu nu sărut nimic BĂTRÂNA: Zuzule, te rog să fii ascultător şi să te conformezi ca procesoman veritabil ce eşti BĂTRÂNUL: Nimic Eu nu mă înjosesc Nu-mi permite condiţia umană DOAMNA DEBBIE: Ştim că eşti născut în anul oii, dar nu fi berbec Sărută BĂTRÂNA: Sărută, Zuzule BĂTRÂNUL: Da, cearta se scrie ca idiogramă chinezească prin două femei în casă Bine, în numele rasei albe sărut rasa mongoloidă DOAMNA DEBBIE: Rasele trebuie să amestece pentru că să dea naştere rasei supreme, pure BĂTRÂNUL: Nu ţi se pare suspect că avea picioarele incredibil de albe? BĂTRÂNA: (cu tandreţe) Yin şi yang DOMNUL DOBB: N-am observat Avea picioarele albe? Incredibil DOAMNA DEBBIE: Yang şi yin Fericirea absolută! BĂTRÂNUL: Ăsta nu e domnul Ling cum nu-s eu domnul Ming BĂTRÂNA: Suntem nişte fericite, domnule Ling Atât de fericite, încât ni se pare că totul e un vis Sigur nu e un vis, nu-i aşa? DOMNUL DOBB: Crezi? BĂTRÂNUL: Sunt convins Şi dementele astea îndrăgostite DOMNUL DOBB: De-am scăpa de ele, am fi cei mai fericiţi bărbaţi Să le ia în China, că să mor dacă mă supăr BĂTRÂNUL: Trebuie să-l desconspirăm pe gălbejit DOMNUL DOBB: De ce? BĂTRÂNUL: Pentru că suntem superiori rasei mongoloide Geamantanul Sigur ascunde ceva dubios în geamantan DOMNUL DOBB: Da, uitasem Domnule Ling, plecaţi într-o călătorie? POŞTAŞUL: La noi, la Chinese, toată lumea e intl-o călătolie nesfâlşită Cine nu călătoleşte, nu e chinese Un chinese cale se lespectă e acela cale descopelă lumea A nu descopeli lumea, e ca şi cum ai tlăi degeaba Iar să tlăieşti degeaba, doal de dlagul de a tlăi Dal de ce întlebi? DOMNUL DOBB: Pentru că curge sânge din geamantan DOAMNA DEBBIE: Sânge? Cum adică sânge? POŞTAŞUL: Şi o mână iese DOMNUL DOBB: E domnul Ling! DOAMNA DEBBIE: Ling? Cum să fie domnul Ling?! BĂTRÂNA: (disperată) Nu se poate să fie Ling, dragostea mea POŞTAŞUL: (desconpirându-se) Da, domnul Ling, făcut bucăţele-bucăţele de voi, procesomanilor! Ce credeaţi că totul va rămâne în favoarea voastră? Un singur proces nu veţi mai câştiga de acum înainte, cel cu conştiinţa voastră care o să vă urmărească pretutindeni Da, voi l-aţi ucis din dorinţa de a câştiga în faţa umanităţii L-aţi tranşat fără nici o remuşcare Ce credeaţi, că nu veţi fi descoperiţi? Uitaţi-vă, toate planurile voastre au fost date peste cap chiar de cel pe care l-aţi servit cu supă de ham-ham Geamantanul n-a mai ajuns pe apa Dâmboviţei Iar organele de drept vor fi ajunge curând să vă aresteze Nu veţi mai face rău prin procesele voastre de alienaţi mintali Am scăpat universul întreg de-un flagel al răului Sunteţi răul întruchipat într-o presupusă faptă de bine, purtaţi măşti din cele mai perverse, fiecare clipă trăită a purtat stigmatul unei nebunii de care cei mai mulţi se îngrozeau teribil Nu pot să vă ştiu mereu pe urmele adevărului din mintea voastră, când logica mea îmi repetă că adevărul pe care îl căutaţi e unul lipsit de sens Cu ce drept aţi intentat procese tuturor? Şi pentru ce? Şi de ce l-aţi ucis pe domnul Ling? Aţi întrevăzut un posibil rău necesar şi v-aţi spus, hai să-l ucidem puţin în numele rasei albe Credeţi că reprezentaţi rasa albă şi specia de Homo Sapiens? E de la sine înţeles că nu Sunteţi o specie dispărută, şi asta încă înainte de a apărea Voi nu existaţi decât în măsura în care ceilalţi cred c-au pierdut procesul cu propria existenţă efemeră Dar existenţa noastră nu e efemeră ci are miez şi sens şi dincolo de moarte Omul s-a născut să fie nemuritor Iar dacă nu există nemurire, avem noi grijă să inventăm una care să ne facă fericiţi Dar voi nu veţi avea dreptul la fericirea noastră pentru că prin definiţie, ca procesomani, veţi fi veşnic nemulţumiţi N-am chef de procese o eternitate în numele adevărului vostru bolnav Sunteţi incorigibili din acest punct de vedere Vă prefer un iad al procesomanilor Acolo vă puteţi manifesta cum doriţi Vă las cu conştiinţa voastră Ea ştie cel mai bine ce are să vă mărturisească Ea câştigă mereu când e vorba de procese de conştiinţă BĂTRÂNA: Ce e o conştiinţă? BĂTRÂNUL: Ce e o conştiinţă? DOMNUL DOBB: Da, ce e o conştiinţă? DOAMNA DEBBIE: De ce mă întrebi? DOMNUL DOBB: Pentru că nu se poate să nu mă întreb BĂTRÂNUL: Ai putea să faci abstracţie DOMNUL DOBB: Da, dar cum e să faci abstracţie de propria conştiinţă? BĂTRÂNA: Oare noi avem conştiinţă? DOMNUL DOBB: Mie nu-mi spune nimic conştiinţa mea DOAMNA DEBBIE: Nici mie BĂTRÂNUL: Poate că nu există conştiinţă la nimeni din noi BĂTRÂNA: Dar dacă există? DOMNUL DOBB: Sst! să ascultăm Are cineva mustrări? Nu chicoti BĂTRÂNA: Ce vrei să fac dacă mă pufneşte râsul? BĂTRÂNUL: Nu râde BĂTRÂNA: Nu râd, dar mă abţin cu greu DOAMNA DEBBIE: Nu pot să mă concentrez din cauza Zuzulicăi DOMNUL DOBB: Ce vă spune conştiinţa? BĂTRÂNA: Nimic DOMNUL DOBB: Dar ţie? BĂTRÂNUL: Nimic, absolut nimic DOAMNA DEBBIE: Să mai aşteptăm Poate se trezeşte BĂTRÂNA: Cine? Domnul Ling? DOAMNA DEBBIE: Nu, conştiinţa BĂTRÂNUL: Să-l întrebăm pe domnul Ling El sigur are conştiinţă DOAMNA DEBBIE: Crezi? BĂTRÂNA: Un cadavru cu conştiinţă? BĂTRÂNUL: Un cadavru procesoman sigur are conştiinţă Ce vă spune conştiinţa, domnule Ling? DOMNUL DOBB: Poate că i se pare că e mort BĂTRÂNA: De ce? DOMNUL DOBB: Se întâmplă să fii mort, dar nu eşti mort deoarece exişti chiar şi după moarte în conştiinţa celorlalţi DOAMNA DEBBIE: Ce facem noi aici? Vi se pare că trăim? DOMNUL DOBB: Poate că nu trăim, poate suntem şi noi morţi şi existăm doar în conştiinţa umanităţii DOAMNA DEBBIE: Eu respir BĂTRÂNA: Şi dacă ţi se pare că respiri? DOAMNA DEBBIE: Nu mi se pare Sunt concretă Respir DOMNUL DOBB: Eu n-aud nimic Vi se pare că respiră? BĂTRÂNUL: Poate că are dreptate, poate că nu trăim DOAMNA DEBBIE: Eu exist BĂTRÂNUL: De unde ştii că exişti din moment ce ne îndoim de existenţa noastră? DOMNUL DOBB: Suntem procesomani BĂTRÂNA: Procesomani? Ce înseamnă să fii procesoman? BĂTRÂNUL: Ce se înţelege prin a fi procesoman? Poate că până acum am jucat teatru DOMNUL DOBB: De ce crezi că am jucat teatru? BĂTRÂNA: Vi se pare că tot ce e în jurul nostru aduce a realitate? (toţi privesc cu atenţie în jur) Credeţi că scaunul ăsta provine din lumea celor care ne privesc? (face scaunul bucăţi) Şi masa aceasta? Oare e asemenea cu a celor care tocmai acum servesc cina în nu ştiu ce restaurant din nu ştiu ce oraş? (acelaşi joc) Şi tabloul? Oare înfăţişează un peisaj veridic? (tabloul e sfâşiat) Ce să mai vorbim de porţelanuri! DOAMNA DEBBIE: Mătăsurile! BĂTRÂNUL: Chinezăriile! DOMNUL DOBB: Hainele! BĂTRÂNA: Devastaţi tot! DOAMNA DEBBIE: Lampadarele! DOMNUL DOBB: Pereţii! BĂTRÂNUL: Să nu rămână nimic în picioare! (toată scena e devastată) Totul trebuie devastat pentru a renaşte! DOMNUL DOBB: Nimic nu e concret pentru că noi jucăm cel mai ieftin teatru posibil DOAMNA DEBBIE: Procesele noastre de aici sunt rezultat unei maşinării pe care n-o mai recunoaştem BĂTRÂNUL: Aici nu mai avem pe cine da în judecată BĂTRÂNUL: Tot ce a fost de câştigat, am câştigat Trebuie să ne mă mutăm dincolo, printre oamenii adevăraţi BĂTRÂNA: Adevărul se află doar acolo şi nu aici în lumea aceasta care ni s-a părut concretă prin alienarea noastră DOMNUL DOBB: Am greşit prin a crede în adevărul nostru Poate că adevărul lor e mai adevărat decât noi DOAMNA DEBBIE: Nu există decât un unic mod de a afla, să le invadăm intimitatea DOMNUL DOBB: Şi dacă noi suntem cei ce vom pierde? BĂTRÂNA: Dacă punem răul înainte, sigur nu vom ajunge niciodată să facem bine BĂTRÂNUL: Să nu ne lăsăm convinşi de rău Să le invadăm intimitatea BĂTRÂNA: Să le intentăm procese peste procese DOMNUL DOBB: Recursuri peste recursuri DOAMNA DEBBIE: Citaţii peste citaţii BĂTRÂNUL: Sentinţe peste sentinţe (toţi se mută printre spectatori) BĂTRÂNA: Domnului de pe scaunul acesta pentru că e antipatic DOMNUL DOBB: Doamnei pentru că e prea grăsuţă DOAMNA DEBBIE: Un coş, domnişoara are un coş pe faţă Îi intentăm proces acneii BĂTRÂNA: Scaunelor DOAMNA DEBBIE: Reflectoarelor BĂTRÂNUL: Dramaturgului care a scris piesa asta de prost gust, Procesomanii DOAMNA DEBBIE: (face gesturi obscene) Cretinului de regizor DOMNUL DOBB: Domnişoarei pentru că e adorabilă BĂTRÂNUL: Un şoarece! Să-l dăm în judecată! BĂTRÂNA: Soarele DOAMNA DEBBIE: Limbricii mei BĂTRÂNA: Ridurile DOMNUL DOBB: Statuile din oraş BĂTRÂNUL: (se scarpină) Urticaria DOAMNA DEBBIE: Măseaua de minte BĂTRÂNA: Gâştele doamnei Siegfried DOMNUL DOBB: Dumnezeu BĂTRÂNUL: Diavolii de la cazanul numărul nouă cu smoală BĂTRÂNA: Cadavrele din toate cimitirele DOAMNA DEBBIE: Păduchii mei BĂTRÂNUL: Firele de păr din nas, de pe piept, din zonele intime BĂTRÂNA: A, şi să nu uit să mă dau şi pe mine în judecată pentru că acum trei ani m-am certat rău cu apa (cortina cade) 